
Text rozhodnutia
Súd: Krajský súd Košice Spisová značka: 6S/110/2014 Identifikačné číslo súdneho spisu: 7014201078 Dátum vydania rozhodnutia: 02. 03. 2015 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2015:7014201078.2 Opravné uznesenie Krajský súd v Košiciach, v právnej veci žalobkyne O.. V. T. V., bývajúcej v Z.V., A. XXXX/XX, zastúpenej Advokátskou kanceláriou Hovan, Hospůdka, s.r.o., so sídlom Ing. Kožucha 1, Spišská Nová Ves, proti žalovanému Krajskému riaditeľstvu PZ, Krajský dopravný inšpektorát v Košiciach, Kuzmányho 8, Košice, v konaní o preskúmanie rozhodnutia žalovaného z 22.08.2014 sp. zn. Č: KRPZ-KE-KDI2-92/2014-P, takto r o z h o d o l : Výrok uznesenia Krajského súdu v Košiciach z 15.01.2015 č.k. 6S/110/2014-37 v druhom odseku o povinnosti žalovaného zaplatiť na účet právneho zástupcu žalobkyne trovy konania o p r a v u j e tak, že správne má znieť: „P r i z n á v a žalobkyni právo na náhradu trov konania v sume 290,30 eur, ktorú je povinný žalovaný zaplatiť na účet právneho zástupcu žalobkyne Advokátskej kancelárie Hovan, Hospůdka, s.r.o., Spišská Nová Ves, do troch dní od právoplatnosti uznesenia“. Odôvodnenie uznesenia Krajského súdu v Košiciach z 15.01.2015 č.k. 6S/110/2014-37 o p r a v u j e tak, že na strane 2, 7. odsek od 4. vety má znieť tak: „Z uvedeného teda vyplýva, že k späťvzatiu žaloby došlo na základe konania žalovaného, ktorý napadnuté rozhodnutie zrušil, a preto súd o trovách konania rozhodol podľa ustanovenia § 146 ods.2 druhá veta O.s.p. a zaviazal žalovaného na zaplatenie trov konania v sume 290,30 eur na účet právneho zástupcu žalobkyne do troch dní od právoplatnosti uznesenia. Trovy konania pozostávajú zo zaplateného súdneho poplatku vo výške 35,-- eur, odmeny za právne služby, a to prevzatie a príprava, podanie žaloby v roku 2014 á 61,87 eur a 2 x režijný paušál 8,04 eur a späťvzatie žaloby v roku 2015 á 64,54 eur, režijný paušál 8,39 eur, 20 % DPH 42,548 eur, t.j. spolu 290,288 eur, zaokrúhlene 290,30 eur“. o d ô v o d n e n i e : Krajský súd v Košiciach uznesením z 15.01.2015 č.k. 6S/110/2014-37 zastavil konanie o preskúmanie rozhodnutia žalovaného z 22.08.2014 sp. zn. Č: KRPZ-KE-KDI2-92/2014-P v dôsledku späťvzatia žaloby žalobkyňou. Súd zistil, že je tu dôvod na rozhodnutie o trovách podľa § 146 ods.2 O.s.p., podľa ktorého ak niektorý z účastníkov zavinil, že konanie sa muselo zastaviť, je povinný uhradiť jeho trovy. Pri výpočte výšky trov konania došlo ku chybe v počítaní. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nadobudne právoplatnosť. Podľa § 167 ods.2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. Vzhľadom na to, že k chybe pri výpočte výšky trov konania žalobkyne došlo k chybe v počítaní, súd vydal opravné uznesenie, ktorým opravil výrok uznesenia a časť odôvodnenia. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Najvyšší súd Slovenskej republiky v Bratislave, prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, a čoho sa odvolateľ domáha.

